Fra sentrum i Kunshan
Fra storkommunen Zhouzhang, i byfylket Kunshan
Pailou i storkommunen Qiandeng
**Kunshan** (kinesisk: 昆山; pinyin: *Kūnshān*) er en by nær Suzhou, og er administrativt et byfylke. Det ligger opp mot byprovinsen Shanghai, og er regnet som det mest økonomisk vellykkede byfylket i Folkerepublikken Kina (2007). I 2004 hadde byen 627 000 innbyggere. Det har vært en stor tilstrømning av investorer og forretningsfolk fra Taiwan til Kunshan.

Det er av kulturell interesse at den eldste kinesiske teatervariant er knyttet til melodien *Kunshan diao*, den melodien som utviklet seg til kunqu. 

Kunshan er fødestedet til Fei Junlong, Gong Xian og Song Qingling.

Verdebns lengste bro (2014), Danyang–Kunshan-broen for høyhastighets jernbane, som står på stylter over jordbruksland og annet terreng, løper her.

Kulturminner
------------

Det neolittiske funnsted Chuodun (*Chuodun yizhi*, 绰墩遗址) – viktig for forståelsen av våtrisdyrkingens historie – ble i 2006 oppført på Folkerepublikken Kinas liste over kulturminner.

Administrative enheter
----------------------

Klesvask i kanalen, Zhouzhuang
Kunshan består av ti storkommuner: 

* Yushan (玉山镇), sentrum og lokalstyrets sete;
* Bacheng (巴城镇);
* Zhoushi (周市镇);
* Lujia (陆家镇);
* Huaqiao (花桥镇);
* Dianshanhu (淀山湖镇);
* Zhangpu (张浦镇);
* Zhouzhuang (周庄镇);
* Qiandeng (千灯镇);
* Jinxi (锦溪镇).

Industriområder
---------------

Det finnes to industriområder med særvilkår:

* Kunshans økonomiske og tekniske utviklingssone (Kunshan Economic & Technical Development Zone, KETD) ble grunnlagt i 1985, og ble oppgradert av Statsrådet til utviklingsnivå på statlig nivå i 1992.
* Kunshan eksportproduksjonssone (Export Processing Zone) ble etablert i april 2000 etter godkjenning fra statsregjeringen. Den ligger innenfor Kunshans økonomiske og tekniske utviklingssone.

Samferdsel
----------

Kunshan Sør-stasjonen
Byen er stoppested på den viktige jernbanelinen Jinghubanen som løper fra Beijing til Shanghai via blant annet Tianjin, Jinan, Nanjing og Suzhou.

Beijing-Shanghai høyhastighetstog har også stoppested her. Mellom Kunshan og Danyang går denne jernbanen på en viadukt over bakkenivå, noe som litt avhengig av hvilken definisjon som benyttes, kan regne strekningen som verdens lengste bro, på nesten 165 km.

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

Litteratur
----------

* Einar Tangen: *Cities of China – Kunshan. The Kunshan Way*. Beijing: Foreign Languages Press, 2010; ISBN 978-7-119-06432-1.

Referanser
----------

1. ↑  «Kunshan Economic & Technical Development Zone». Rightsite.asia. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 13. mars 2012.
2. ↑  «Kunshan Export Processing Zone». RightSite.asia. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 13. mars 2012.

Eksterne lenker
---------------

* Byens nettsider
* Characteristics of Soil Fertility of Buried Ancient Paddy at Chuodun Site in Yangtze River Delta, China[*død lenke*]
* Chuodun yizhi
* Einar Tangen: The Kunshan Way, 11. desember 2009

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |